Голем корморан

**Голем корморан** (науч. *Phalacrocorax carbo*) — мошне застапен член на семејството корморани. Живее ширум Стариот Свет и атлантскиот брег на Северна Америка. Во Македонија е познат под народното име **гаро**.

## Опис

Големиот корморан е голема црна птица, и зависно од варијацијата на видот, има различни големини. Тежи од 1,5  до 5.3&nbsp;кг, најчесто од 2.6 до 3.7&nbsp;кг. Долги се од 70 до 102&nbsp;см, со распон на крилја од 121 до 160&nbsp;см. Има прилично долг опаш и има жолт белег околу клунот. Возрасните корморани имаат бели дамки над колената за време на сезоната за парење.

Големите корморани се најчесто тивки, но прават различни гутурални звуци во своите колонии за парење.

## Видови

Многу ретка варијанта на големиот корморант е предизвикан од албинизам. *Phalacrocorax carbo* албиното страда од губење на вид и/или слух, и многу ретко успева да преживее во дивината.

## Распространетост

Големиот корморан е многу чест и широко раширен вид птица. Го има во Европа, Азија и Африка и на брегот на Атлантскиот Океан. Се храни над морето, во утоки и слатководни езера и реки. Птиците од север се селат на југ и зимуваат на било кој брег кој е добро снабден со риби.

## Поведение

Големиот корморан, најчесто се гнезди на бреговите, се населува на карпи или дрва, но и поголем дел од животот е на копно. Тие снесуваат по 3–4 јајца во гнездо од алги или гранчиња.

Големиот корморан, иако може да се нурне во големи длабочини, тој најчесто се храни во плитки води. Својот плен често го доведува во плитката вода. Има слики од коморани, како јадат повеќе видови риби: често се забележани како јадат јагули, но за да се залаже јагулата и намести во позиција за голтање треба многу време.

## Односи со луѓето

Многу риболовци го сметаат големиот коморан за конкурент во риболовот. Поради ова, го ловеа скоро до истребување во минатото. Благодарение на напорите за зачувување, бројот на коморани е зголемен. Сега има 1.2 милиони птици во Европа (за разлика од бројот во зима; бројот во доцното лето е поголем). Зголемувајќи ја популацијата на комораните, повторно се појави конфликтот со риболовците.

Риболовот со корморани се практикува најмногу во Кина и Јапонија, но и насекаде во светот. Риболовците ги врзуваат комораните со врвка околу грлото, доволно стегната да не ги голтнат рибите и да ги префрлат на мали бродови. Кормораните ловат риби без да можат да ги голтнат, а рибарите можат да ги извадат рибите така што со сила ќе им ја отворат устата.

Во Норвешка корморанот е традиционална птица за игри. 
Во северна Норвешка, пак, кормораните се традиционално полусвети суштества. Се смета за добра среќа ако корморани се соберат близу селото или населбата. Една стара легенда вели дека луѓето кои умреле далеку, на средина на морињата и нивните тела не се пронајдени, ја поминуваат вечноста на островот Utrøst. Жителите на Utrøst може да ги посетат своите домови само во форма на корморани.

Секоја година околу 10,000 корморни се убиваат за јадење.

## Галерија



File:Phalacrocorax carbo Austins Ferry 2.jpg|Во Австралија
File:Great cormorant in flight.jpg|Во лет
Image:Great Cormorants with Darter, other Cormorants & Great Egret I2 IMG 9369.jpg|Одмарајќи се со другите корморани
Image:Great Cormorant (Phalacrocorax carbo) near Hodal W IMG 6448.jpg|Со перје во сезона на парење
Image:Great Cormorant (Phalacrocorax carbo) near Hodal W IMG_6516.jpg|Со перје во сезона на парење, Индија
Image:Great Cormorant I IMG 8519.jpg|Голем корморан вон сезона на парење 
Image:Great Cormorant flight Bowra Mar08.JPG| Во лет, со перје во сезона на парење, Австралија
File:Great Cormorants Nesting Feb09.jpg|Гнездење во Австралија
Image:Lithuania Juodkrante Great Cormorant colony 1.jpg|Колонија во Литванија
Phalacrocorax carbo MHNT.ZOO.2010.11.46.1.jpg |Museum specimen



## Наводи

## Дополнителна литература

*Sibley, C. G., & Monroe, B. L. (1990). *Distribution and taxonomy of birds of the world*. New Haven CT: Yale University Press.
*Ian Sinclair, Phil Hockey and Warwick Tarboton, *SASOL Birds of Southern Africa* (Struik 2002) ISBN 1-86872-721-1

* Newson, Stuart, Graham Ekins, Baz Hughes, Ian Russell and Robin Sellers (2005) Separation of North Atlantic and Continental Cormorants *[[Birding World]]* 18(3):107–111
* Millington, Richard (2005) Identification of North Atlantic and Continental Cormorants *[[Birding World]]* 18(3):112–123

## Надворешни врски

*Ageing and sexing (PDF) by Javier Blasco-Zumeta & Gerd-Michael Heinze 
* http://www.mchportal.com/photography-galleries/macro-and-nature-mainmenu-52/birds-mainmenu-54/869-phalacrocorax-carbo-cormorant-albino.html 
* Great Cormorant videos, photos & sounds  on the Internet Bird Collection

Категорија:Корморани
Категорија:Птици на Македонија
Категорија:Пеликановидни
Категорија:Животински таксони опишани од Карл Линеј
Категорија:Фауна на Галичица
Категорија:Фауна на Европа